'Rassistiese' gastehuiseienaar moet opdok | Maroela Media
'Rassistiese' gastehuiseienaar moet opdok
Andre Slade en Katarina Križáni.
André Slade, voormalige eienaar van die Sodwana Bay-gastehuis, is 'n boete van R50 000 opgelê nadat hy gesê het swart mense en regeringsamptenare is nie by sy gastehuis welkom nie.
Landdros Tamo Moodley het Slade in die gelykheidshof skuldig bevind aan onbillike diskriminasie op grond van ras en haatspraak. Die saak is deur die Menseregtekommissie gebring nadat talle klagtes oor Slade se uitlatings ontvang is.
Moodley het ook bevind dat Slade se uitsprake die menswaardigheid van swart mense en staatsamptenare aangetas het. Slade is beveel om binne 60 dae 'n bedrag R50 000 te betaal aan die nieregeringsorganisasie Mpilonhle.
Slade is ook beveel om alle inhoud op sy webtuiste wat diskriminerend en vernederend is en wat rasse-ondertone het te verwyder. Hy is ook beveel om op te hou om enige diskriminerende materiaal wat haat aanhits te publiseer of te versprei. Dit sluit in die e-boek Where to from Here: Cognition.
Daar is destyds aanklagte van belastingontduiking, die onwettige bedryf van 'n onderneming en crimen injuria teen Slade aanhangig gemaak.
Slade en Katarina Križáni, sy vrou, bedryf sedert Junie 2016 nie meer die gastehuis nie.
Slade het destyds gesê swart mense is deur God geskape om onderdanig te wees. Volgens hom is sy optrede 'n opdrag van God. "Ek is julle koning. Ek is die koning op aarde. Julle moet my Inkosi noem," het hy beweer.
Slade is in Pretoria gebore en getroud met Križáni, 'n vrou van Slowakye. Die egpaar glo in alternatiewe stelsels soos die antieke Mesopotamiese mite van Inanna en Enki, wat die basis van hul beskouings oor ras en beskawing vorm.
Slade en Križáni voer op hulle webtuiste aan dat dit moeilik was om Moodley se beslissing te volg en dat hy 'n paar foute gemaak het. "Wat ons egter die meeste gegrief het, was dat hy gesê het dat ons geen bewyse, behalwe Bybelverse, voorgelê het nie, al weet hy self dat ek na die verhoor kwaad na sy kantoor gekom het en daarop aangedring het dat ons bewyse verskaf, maar die Menseregtekommissie het ons hierdie grondwetlike reg geweier."
Slade en Križáni se webtuiste was Maandagoggend nog onveranderd en hul boek steeds elektronies beskikbaar.
'Vanaand skiet ons jou dood'
'Onwettige' wapeneienaars kry binnekort uitsluitsel
Aanhangers van Zechariah Zitchen en sy Annunaki. Sy boek gelees met die titel "The twelfth planet."
Klomp tjol wat meesterlik geskryf is met "Bewyse" uit die oudste gekodifiseerde taal, dié van die Sumeriërs.
Deur vele gesaghebbendes afgemaak as tjol.
Ernstige poging om die lyn tussen feit en fiksie te laat verdof, vandaar die feit dat sommiges dit hoek, sinker en stok sluk.
Klug klug klug net wit mense word beboet en moet betaal swart mense se net sorry .Apartheid in werking ons moet nog net n naam daarvoor kry
Ek sal by my huis of gaste huis sou ek een hê toelaat wie ek wil dit word in n regte demokrasie reg van assosiasie genoem soos die black gun owners asosiasie net vir swart mense is of die black lawyers asosiation net vir swart mense is en ons dit aanvaar hierdie piesang republiek gaan ook in die afvoerpyp af.
Stem nie saam met hulle , maar dis sy reg om te glo soos wat hy wil en ook om te bedien wie hy wil. Is amper selfde as wat ek n indieer in sy winkel wil dwing om vir my vark te voorsien , maar net my siening.
Nou verstaan ek nie die hof se uitspraak nie. Beteken dit ek kan nie selektief mense op my eiendom toelaat nie? Of ek jou daar wil he of nie, ek moet net bek hou en klaar? In alle besighede is kleur koning, of het ek dit verkeerd???? Hoe hanteer prostitute hulle besigheid as hulle nie hulle kliente mag evalueer nie? Dit klink mos na diskriminasie en dat jy nie eers meer mag glo waarin jy wil nie. Op watter planeet bly ons?